**Ministru kabineta rīkojuma projekta**

**„Par Ārējās ekonomiskās politikas koordinācijas padomi”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par Ārējās ekonomiskās politikas koordinācijas padomi” (turpmāk – rīkojuma projekts) izstrādāts, pamatojoties uz Valsts pārvaldes iekārtas likuma 13. pantu un Saprašanās memoranda par Latvijas Republikas Ārlietu ministrijas, Latvijas Republikas Ekonomikas ministrijas, Latvijas Investīciju un attīstības aģentūras, Latvijas Tirdzniecības un Rūpniecības kameras un Latvijas Darba devēju konfederācijas sadarbību Latvijas ekonomisko interešu pārstāvībai ārvalstīs (turpmāk – saprašanās memorands) 2012.gada 4.janvāra sanāksmes protokola 1.1.punktu. |
| 2. | Pašreizējā situācija un problēmas | Saprašanās memoranda 2012.gada 4.janvāra sanāksmē tika nolemts izveidot padomi ārējās ekonomiskās politikas koordinācijai.  Padomes sastāvu veidos saprašanās memoranda partneri un pieaicinātie Ministru prezidenta biroja un Valsts prezidenta kancelejas pārstāvji, kā arī satiksmes un zemkopības ministri.  Nepieciešamības gadījumā padomē tiks iesaistīti arī citu nozaru ministriju, institūciju pārstāvji, kā arī  nozaru eksperti.  Padomes izveidi un tās darbu organizēs sekretariāts, kura funkcijas veiks Ārlietu ministrija. |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Ar rīkojuma projektu tiek noteikta Ārējās ekonomiskās politikas koordinācijas padomes izveidošana un sastāvs. |
| 5. | Projekta izstrādē iesaistītās institūcijas | Rīkojuma projekts izstrādāts Ārlietu ministrijā. Rīkojuma projekta izstrādē iesaistītās ministrijas un organizācijas: Ārlietu ministrija, Ekonomikas ministrija, Satiksmes ministrija, Zemkopības ministrija, Valsts prezidenta kanceleja, Ministru prezidenta birojs, valsts aģentūra „Latvijas Investīciju un attīstības aģentūra”, biedrība „Latvijas Tirdzniecības un rūpniecības kamera”, biedrība „Latvijas Darba devēju konfederācija”. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts nosaka Ārējās ekonomiskās politikas koordinācijas padomes izveidošanu un sastāvu, tādējādi rīkojuma projekts tiešā veidā neietekmē sabiedrības intereses. |
| 7. | Cita informācija | Nav. |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Ministru kabineta noteikumu projekts „Ārējās ekonomiskās politikas koordinācijas padomes nolikums”. |
| 2. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ārlietu ministrija, Ekonomikas ministrija, Satiksmes ministrija, Zemkopības ministrija, Valsts prezidenta kanceleja, Ministru prezidenta birojs, valsts aģentūra „Latvijas Investīciju un attīstība aģentūra”, biedrība „Latvijas Tirdzniecības un rūpniecības kamera”, biedrība „Latvijas Darba devēju konfederācija”. |
| 2. | Projekta izpildes ietekme uz pārvaldes funkcijām | Rīkojuma projekta izpildei piesaistīto institūciju funkcijas un uzdevumi netiek paplašināti vai sašaurināti. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Saistībā ar rīkojuma projekta izpildi nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Saistībā ar rīkojuma projekta izpildi nav plānots likvidēt esošas institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Saistībā ar rīkojuma projekta izpildi nav plānots reorganizēt esošu institūciju vai apvienot esošās institūcijas. |
| 6. | Cita informācija | Nav. |

Anotācijas II.; III; V un VI. sadaļas – rīkojuma projekts šīs jomas neskar.

Ministru prezidents V.Dombrovskis

Ārlietu ministrs E.Rinkēvičs

Iesniedzējs:

Ārlietu ministrs E.Rinkēvičs

Valsts sekretārs A.Teikmanis

2012.02.21.

465

Ligita Davidova

Tālr. 67016 240

[ligita.davidova@mfa.gov.lv](mailto:ligita.davidova@mfa.gov.lv)